
         Αθήνα  5  Μαρτίου  2009
Προς


τις Εταιρείες Ορκωτών Ελεγκτών

[με την παράκληση να 
ενημερώσετε σχετικά τα Μέλη σας]
Θέμα: Τροποποίηση στο Κανονισμό του «Λογαριασμού Επικουρικής Συνταξιοδότησης των Μελών και του Διοικητικού Προσωπικού του Σ.Ο.Ε.Λ.» σχετικά με την επιστροφή εισφορών (μετά τον 5ο χρόνο ασφαλίσεως) στα αποχωρούντα μέλη του Σ.Ο.Ε.Λ. 

Σας γνωστοποιούμε προς ενημέρωσή σας ότι το Εποπτικό Συμβούλιο κατά την υπ’ αριθμ. Ε68/13/18.2.2009 συνεδρίασή του, αποφάσισε ομόφωνα όπως σταλεί για δημοσίευση στο Φύλλο Εφημερίδας της Κυβέρνησης, η κατωτέρω τροποποίηση του Κανονισμού του «Λογαριασμού Επικουρικής Συνταξιοδότησης των Μελών και του Διοικητικού Προσωπικού του Σ.Ο.Ε.Λ.»:
Τροποποίηση στον Κανονισμό του «Λογαριασμού Επικουρικής Συνταξιοδότησης των Μελών και του Διοικητικού Προσωπικού του Σώματος Ορκωτών Ελεγκτών Λογιστών»

ΤΟ ΕΠΟΠΤΙΚΟ ΣΥΜΒΟΥΛΙΟ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ
[Συνεδρίαση Ε68/13/18.2.2009]

Αφού έλαβε υπόψη του την διάταξη της παρ.10 του άρθρου 24 του Π.Δ. 226/1992, ενέκρινε ομόφωνα την ακόλουθη τροποποίηση των σχετικών διατάξεων του Κανονισμού του «Λογαριασμού Επικουρικής Συνταξιοδότησης των Μελών και του Διοικητικού Προσωπικού του Σώματος Ορκωτών Ελεγκτών Λογιστών».

Οι περιπτώσεις αα και αβ της παραγράφου 4α του Κεφαλαίου V «Προϋποθέσεις συνταξιοδοτήσεως» τροποποιούνται ως κατωτέρω:


αα) Ποσό ίσο με το 4% (τέσσερα τοις εκατό) των ασφαλιστικών μηνιαίων αποδοχών που έχουν κρατηθεί από τις «ασφαλιστικές μηνιαίες αποδοχές» του μέλους του Σ.Ο.Ε.Λ. υπέρ του «Λογαριασμού» μετά τα πρώτα πέντε έτη ασφάλισής του στον «Λογαριασμό» καθώς και οι εισφορές και τυχόν τόκοι εξαγοράς πλασματικού χρόνου ασφαλίσεώς του. Το υπόλοιπο των εισφορών παραμένει σε όφελος του «Λογαριασμού». 

αβ) Το σύνολο των εισφορών που έχει καταβάλει ο ασφαλισμένος του Διοικητικού Προσωπικού του Σ.Ο.Ε.Λ. στο «Λογαριασμό» μετά τα πρώτα πέντε έτη ασφάλισής του καθώς και οι εισφορές και οι τυχόν τόκοι εξαγοράς πλασματικού χρόνου ασφαλίσεώς του. Οι αντίστοιχες συνεισφορές του Σ.Ο.Ε.Λ. παραμένουν σε όφελος του «Λογαριασμού». 

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

Ορκωτός Ελεγκτής Λογιστής
Κοινοποίηση:

· Λογιστήριο Σ.Ο.Ε.Λ.

